आपस में झगड़ रही थीं मां-बेटी, समझाने गया युवक तो कमरे में बंद कर पीटा
भास्कर संवाददाता | हरदा /रहटगांव
रहटगांव थाना क्षेत्र के गांव मोहनपुर में बुधवार रात को एक मां और बेटी के बीच किसी घरेलू कामकाज को लेकर झगड़ा हो गया। दोनों को झगड़ता देख समझाने गए युवक को दोनों मां-बेटी ने मिलकर घर में कमरा बंद कर पिटाई कर दी। जिसे उसके परिजनों ने घायल अवस्था में अस्पताल में भर्ती कराया। पुलिस सूत्रों ने बताया, मोहनपुर में बुधवार देर रात मां कित्तो बाई और उसकी बेटी पार्वती के बीच तेज आवाज में तू-तू मैं-मैं हो रही थी। इसी दौरान संतोष नामक युवक वहां से निकला। दोनों काे झगड़ता देख संतोष उन्हें समझाने उनके परिसर में चला गया। उसकी समझाइश दोनों को नागवार गुजरी। दोनों ने कमरे में बंद कर संतोष की जमकर पिटाई कर दी। इससे उसके हाथ-पैर में चोटें आई हैं।
hin_Deva bho_Deva hin_Deva